Muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ishga joylashtirish boʻyicha Respublika komissiyasini hamda Qoraqalpogʻiston Respublikasi Vazirlar Kengashi, viloyatlar, Toshkent shahri, tuman va shaharlar hokimliklari huzurida tegishli komissiyalarni tashkil etish toʻgʻrisida
(resolution, 2025-11-10)

Oʻzbekiston Respublikasi Prezidentining “Oʻzbekiston Respublikasi Qurolli Kuchlarini yanada isloh qilish va rivojlantirish vazifalarini amalga oshirish boʻyicha chora-tadbirlar Dasturi toʻgʻrisida” 2017-yil 24-yanvardagi PQ-2738-son qarori bilan tasdiqlangan Oʻzbekiston Respublikasi Qurolli Kuchlarini yanada isloh qilish va rivojlantirish vazifalarini amalga oshirish boʻyicha chora-tadbirlar Dasturining amalda bajarilishini samarali tashkil etish, yoshlarning ijtimoiy muhofaza qilinganligining ishonchli kafolatlari taʼminlanishini davom ettirish, davlat organlarining barcha sohalarini respublikaning ishonchli, gʻoyaviy yetuk va vatanparvar fuqarolari bilan toʻldirish, shuningdek muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ishga joylashtirish boʻyicha amaliy chora-tadbirlar koʻrish maqsadida Vazirlar Mahkamasi qaror qiladi: 1. Muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ishga joylashtirish boʻyicha Respublika komissiyasi (keyingi oʻrinlarda Respublika komissiyasi deb ataladi) tashkil etilsin. Quyidagilar Respublika komissiyasining asosiy vazifalari va faoliyati yoʻnalishlari hisoblansin: fuqarolarni ishga joylashtirish boʻyicha amaliy chora-tadbirlarni ishlab chiqish va amalga oshirish; fuqarolarni ishga joylashtirishga taalluqli meʼyoriy-huquqiy hujjatlarni, shuningdek fuqarolarning bandligini taʼminlash boʻyicha vazifalarni oʻz vaqtida amalga oshirishga qaratilgan amaliy chora-tadbirlar rejalarini takomillashtirishga doir takliflar tayyorlash; Respublika komissiyasining aʼzolari, hududiy komissiyalar, vazirlik va idoralar, Qoraqalpogʻiston Respublikasi Vazirlar Kengashi, viloyatlar hokimliklari, Toshkent shahri, tuman va shaharlar rahbarlarining fuqarolarni ishga joylashtirish masalalari boʻyicha hisobotlarini eshitish; fuqarolarni ishga joylashtirish boʻyicha hududiy komissiyalarning kelishilgan ishlarini taʼminlash; Qoraqalpogʻiston Respublikasi, viloyatlar, Toshkent shahri, tuman va shaharlarda fuqarolarni ishga joylashtirish boʻyicha ishlarning holati va natijadorligi yuzasidan doimiy monitoringni amalga oshirish hamda, zarurat tugʻilganda, uni yaxshilashga doir aniq tadbirlar ishlab chiqish; fuqarolarni ishga joylashtirishning holati yuzasidan nazoratni amalga oshiruvchi hududiy komissiyalar, vazirlik va idoralar faoliyatini muvofiqlashtirish; muddatli harbiy xizmatni va safarbarlik chaqiruvi rezervida xizmatni oʻtagan fuqarolarning tadbirkorlik faoliyatini amalga oshirish uchun kredit olishiga keng imkoniyatlar yaratish; joriy yilda muddatli harbiy xizmatga chaqirilgan yoshlarning umumiy soni toʻgʻrisida Oʻzbekiston Respublikasi Mudofaa vazirligi tomonidan taqdim etilgan axborot asosida ish oʻrinlarini band qilishni tashkillashtirish (har yili sentabr oyida — oliy maʼlumotga ega boʻlgan muddatli harbiy xizmatchilar uchun, fevral oyida — qolgan muddatli harbiy xizmatchilar uchun); fuqarolarni ishga joylashtirish uchun har chorakda seminarlar, davra suhbatlari va boʻsh ish oʻrinlari yarmarkalarini oʻtkazish. 2. Belgilansinki, Respublika komissiyasi oʻz faoliyati boʻyicha Oʻzbekiston Respublikasi Vazirlar Mahkamasiga hisobot beradi. 3. Quyidagilar: muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ishga joylashtirish boʻyicha Respublika komissiyasi tarkibi 1-ilovaga muvofiq; muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ishga joylashtirish boʻyicha hududiy komissiyalarning (keyingi oʻrinlarda hududiy komissiyalar deb ataladi) namunaviy tarkibi 2-ilovaga muvofiq tasdiqlansin. 4. Quyidagilar: Oʻzbekiston Respublikasi Kambagʻallikni qisqartirish va bandlik vazirligi — Respublika komissiyasining; mehnat boʻyicha hududiy organlar — hududiy komissiyalarning ishchi organi etib belgilansin. 5. Oʻzbekiston Respublikasi Kambagʻallikni qisqartirish va bandlik vazirligi — Respublika komissiyasining ishchi organi: ikki hafta muddatda komissiyalar majlislarini oʻtkazish jadvalini, ularning ish reglamentini tasdiqlasin, kelgusida komissiyalar protokol qarorlarining oʻz vaqtida bajarilishi yuzasidan taʼsirchan nazoratni belgilangan muddatlarda amalga oshirsin; fuqarolarni ishga joylashtirish boʻyicha vazifalarning oʻz vaqtida amalga oshirilishini taʼminlovchi amaliy chora-tadbirlar rejasi bajarilishi yuzasidan muntazam va sifatli monitoringni amalga oshirsin; muddatli harbiy xizmatni va safarbarlik chaqiruvi rezervida xizmatni oʻtagan fuqarolarni hududiy mehnat bozorini puxta tahlil qilish asosida, ishga joylashtirishni va qayta oʻqitishni tashkil etsin; muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ishga joylashtirishda mutaxassisligi boʻyicha maqsadli yoʻnaltirishni amalga oshirsin; har chorakda (hisobot choragi oxirgi oyining 25-kunidan kechikmasdan) Oʻzbekiston Respublikasi Vazirlar Mahkamasiga fuqarolarni ishga joylashtirish boʻyicha bajarilgan tadbirlar toʻgʻrisida axborot taqdim etsin. 6. Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari: ushbu qaror bilan tasdiqlangan hududiy komissiyalarning namunaviy tarkibiga muvofiq ularning shaxsiy tarkibini va ular toʻgʻrisidagi nizomni bir hafta muddatda tasdiqlasinlar; hududiy komissiyalar ishlarini samarali tashkil etsinlar va kelgusida ularning faoliyatini muvofiqlashtirib borsinlar; muddatli harbiy xizmatning belgilangan muddatini oʻtagan fuqarolarning ishga joylashtirilishi monitoringini tashkil etsinlar, keyinchalik ularga davlat tashkilotlarida ishga joylashtirishda koʻmaklashishni taʼminlash maqsadida unda zarur maʼlumotlarning (familiyalari boʻyicha roʻyxati, ish joyi, mehnat sharoitlari va ijtimoiy muhofazasi) toʻliq qamrab olinishiga alohida eʼtibor bersinlar; muddatli harbiy xizmatni va safarbarlik chaqiruvi rezervida xizmatni oʻtagan fuqarolarning samarali ishga joylashtirilishi yuzasidan doimiy nazorat oʻrnatsinlar; har chorakda kamida bir marta tuman va shaharlarda fuqarolarni ishga joylashtirish masalalarida olib borilayotgan ishlar boʻyicha va koʻrsatilayotgan amaliy yordamlarning haqiqiy natijadorligini oʻrnatsinlar va tahlil qilsinlar; mehnat bozori konyunkturasini hisobga olgan holda, muddatli harbiy xizmatni oʻtagan fuqarolarni kasb tanlash, tayyorlash, qayta tayyorlash va malakasini oshirish ishlarini tashkil etsinlar; istiqbolli yoʻnalishlar boʻyicha muvaffaqiyatli faoliyat olib borayotgan kichik va xususiy tadbirkorlik vakillari bilan tajriba almashish boʻyicha muntazam uchrashuvlar tashkil etsinlar; har oyda kamida bir marta muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ishga joylashtirish masalalari boʻyicha fermer xoʻjaliklari va boshqa tashkilotlar rahbarlari ishtirokida targʻibot-tushuntirish ishlarini tashkil qilsinlar; har chorakda kamida bir marta vakant ish oʻrinlari yarmarkalari oʻtkazishni tashkil etsinlar. 7. Oʻzbekiston Respublikasi Mudofaa vazirligi tuman va shaharlar mudofaa ishlari boʻlimlari orqali har yili hududiy komissiyalarga quyidagilarning taqdim etilishini taʼminlasin: mart oyida — muddatli harbiy xizmatni belgilangan muddatlarda oʻtagan rezervga boʻshatilgan fuqarolarning, shuningdek har oyda — safarbarlik chaqiruv rezervida xizmatni oʻtagan fuqarolarning familiyalar boʻyicha roʻyxatlari; 1-maygacha — keyingi yilga ish oʻrinlarini rezerv qilib qoʻyish uchun joriy yilda muddatli harbiy xizmatga chaqirilgan yoshlarning umumiy soni toʻgʻrisidagi axborot. 8. “Kamolot” YOIH Markaziy Kengashi Respublika “Mahalla” xayriya jamoat fondi boshqaruvi va Oʻzbekiston faxriylarini ijtimoiy qoʻllab-quvvatlash “Nuroniy” jamgʻarmasi Markaziy kengashi bilan birgalikda: yoshlarni buzgʻunchi kuchlar, giyohvandlik, alkogolizm va boshqa salbiy hodisalar taʼsiridan muhofaza qilish maqsadida ular bilan faol tarbiyaviy-maʼrifiy, tushuntirish-targʻibot ishlarini olib borsin, ularni mamlakatni ijtimoiy-iqtisodiy oʻzgartirishlarda ishtirok etishga keng jalb etsin; muddatli harbiy xizmatni va safarbarlik chaqiruvi rezervida xizmatni oʻtagan fuqarolarni tadbirkorlik faoliyatiga jalb etish uchun “Yosh tadbirkor — mamlakatimiz tayanchi”, “Mening biznesim — mening gʻoyam”, “Yosh tadbirkor — mamlakat kelajagi zamini” va shu kabi biznes-loyihalarda ularning faol ishtirokini taʼminlash ishlarini oʻtkazsin; ommaviy axborot vositalarini jalb etgan holda doimiy asosda xizmat boʻyicha koʻtarilishning ishonchli zamini sifatida Oʻzbekiston Respublikasi Qurolli Kuchlari saflarida xizmat qilishning ijtimoiy va shaxsiy ahamiyatini tushuntirish boʻyicha targʻibot ishlarini amalga oshirsin; yoshlar oʻrtasida mehnatga joylashtirishning, shuningdek muddatli harbiy xizmatni va safarbarlik chaqiruvi rezervida xizmatni oʻtagan, ijtimoiy-foydali mehnat bilan band boʻlmagan fuqarolarni oʻz vaqtida aniqlash boʻyicha faol targʻibot va tashviqot ishlarini amalga oshirsin, kelgusida ularni ishga joylashtirish chora-tadbirlarini koʻrsin; muddatli harbiy xizmatni va safarbarlik chaqiruvi rezervida xizmatni oʻtagan fuqarolarni ijtimoiy himoya qilish boʻyicha tadbirlarni amalga oshirishda, yoshlarni ishga joylashtirishni tashkil etish faoliyati yuzasidan taʼsirchan monitoringni amalga oshirishda faol ishtirok etsin; yoshlarni vatanparvarlik, Vatanga va oʻz xalqiga xizmat qilish, mehnatsevarlik, mamlakatni gullab-yashnatishda, uning iqtisodiyotini izchil rivojlantirishda, shu jumladan kichik va xususiy tadbirkorlikni rivojlantirishdan astoydil manfaatdorlik, mamlakatning ijtimoiy-iqtisodiy salohiyatini oshirish uchun shaxsiy masʼuliyat ruhida tarbiyalash ishlarini amalga oshirsin. 9. Oʻzbekiston Respublikasi Kambagʻallikni qisqartirish va bandlik vazirligi Savdo-sanoat palatasi bilan birgalikda: muddatli harbiy xizmatni va safarbarlik chaqiruvi rezervida xizmatni oʻtagan fuqarolarni mamlakat iqtisodiyotining ishonchli zamini hisoblanadigan kichik va xususiy tadbirkorlik bilan shugʻullanishga keng jalb etishga koʻmaklashsin; muddatli harbiy xizmatni va safarbarlik chaqiruvi rezervida xizmatni oʻtagan fuqarolarga tadbirkorlik faoliyatini amalga oshirish, tadbirkorlik faoliyati uchun kadrlar tayyorlash va ularni oʻqitishni tashkil etish masalalari boʻyicha axborot va konsultatsiya yordami berishni tashkil etsin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. Aripov A.N.—Oʻzbekiston Respublikasining Bosh vaziri, Respublika komissiyasi raisiAzimov R.S.—Bosh vazir oʻrinbosari, Respublika komissiyasi raisining oʻrinbosariB.E. Zaxidov—kambagʻallikni qisqartirish va bandlik vaziri, Respublika komissiyasi raisining oʻrinbosari — ishchi organ rahbariSaliyev M.X.—Mudofaa vazirining oʻrinbosariMirzayev A.Sh.—Ichki ishlar vazirining oʻrinbosariJalilov Sh.I.—Oʻzbekiston faxriylarini ijtimoiy qoʻllab-quvvatlash “Nuroniy” jamgʻarmasi Markaziy kengashi raisiJavlonov Sh.S.—“Mahalla” xayriya jamoat fondi boshqaruvi raisiQuranbayev Q.Q.—Oʻzbekiston yoshlar ittifoqi Markaziy Kengashi raisiShayxov A.E.—Savdo-sanoat palatasi raisi 1. Qoraqalpogʻiston Respublikasi Vazirlar Kengashi raisi, viloyatlar hokimlari, Toshkent shahri hokimi, tuman va shaharlar hokimlari, hududiy komissiyalar raislari. 2. Qoraqalpogʻiston Respublikasi Vazirlar Kengashi Raisining, viloyatlar hokimlarining, Toshkent shahri hokimining, tuman va shaharlar hokimlarining birinchi oʻrinbosarlari, hududiy komissiyalar raislarining oʻrinbosarlari. 3. Oʻzbekiston Respublikasi Kambagʻallikni qisqartirish va bandlik vazirligi hududiy organlari rahbarlari, ishchi organ rahbari. 4. Mudofaa ishlari boʻyicha boshqarmalar va boʻlimlar boshliqlari. 5. Ichki ishlar boshqarmalari va boʻlimlari boshliqlari. 6. Yoshlar ittifoqining hududiy kengashlari raislari. 7. Oʻzbekiston faxriylarni ijtimoiy qoʻllab-quvvatlash “Nuroniy” jamgʻarmasi hududiy kengashlari raislari. 8. “Mahalla” xayriya jamoat fondi hududiy kengashlari raislari.